b'\n_START_ARTICLE_\nIndeks UV\n_START_PARAGRAPH_\nIndeks UV je merilo za velikost u\xc4\x8dinka ultravijo\xc4\x8dnega sevanja na \xc4\x8dlove\xc5\xa1ko ko\xc5\xbeo._NEWLINE__NEWLINE_Obi\xc4\x8dajno je to sevanje, ki prihaja s Sonca. Indeks UV se praviloma vedno podaja za dolo\xc4\x8den kraj in \xc4\x8das. Skupaj s tipom ko\xc5\xbee predstavlja merilo za za\xc5\xa1\xc4\x8dito med izpostavljanjem ljudi Son\xc4\x8dnim \xc5\xbearkom. Uporablja se v glavnem za napovedovanje mo\xc4\x8di sevanja za \xc5\xa1iroko uporabo. Namen napovedovanja je bolj\xc5\xa1a za\xc5\xa1\xc4\x8dita ljudi pred prevelikim izpostavljanjem son\xc4\x8dnim \xc5\xbearkom, kar lahko povzro\xc4\x8da po\xc5\xa1kodbe o\xc4\x8di, staranje ko\xc5\xbee in ko\xc5\xbenega raka. Indeks UV je odvisen od geografskega polo\xc5\xbeaja, nadmorske vi\xc5\xa1ine in letnega \xc4\x8dasa. Podnevi je indeks obi\xc4\x8dajno najvi\xc5\xa1ji opoldan, odvisen pa je \xc5\xa1e od stopnje obla\xc4\x8dnosti.'